钦定古今图书集成/明伦汇编/氏族典/第243卷 > 张问
## 钦定古今图书集成/明伦汇编/氏族典/第243卷 > 张问

按《宋史张问传》：“问字昌言，襄阳人也。进士，起家通判
大名府，擢提点河北刑狱，徙江东、淮南转运使，复为
河北转运使，入为度支副使，拜集贤殿修撰、河东转
运使。坐误军须，贬知光化军。熙宁末，知沧州。自新法
行，问独不阿时好。历知河阳、潞州。元祐初，为秘书监、
给事中，累官正议大夫，卒。”